# ตำบลพนางตุง
พนางตุง เป็นตำบลในอำเภอควนขนุน จังหวัดพัทลุง โดยมีองค์กรปกครองส่วนท้องถิ่นภายในพื้นที่เป็นเทศบาลตำบลพนางตุง มีพื้นที่ทางน้ำอยู่ในเขตทะเลน้อย ทะเลสาบสงขลา และเป็นที่ตั้งของสะพานเฉลิมพระเกียรติ 80 พรรษา (สะพานเอกชัย) เชื่อมกับอำเภอระโนด จังหวัดสงขลา

 ที่ตั้งและอาณาเขต 
ตำบลพนางตุง มีอาณาเขตติดต่อกับเขตการปกครองข้างเคียงดังต่อไปนี้ วันที่ 17 ธันวาคม พ.ศ. 2541

 ทิศเหนือ ติดต่อกับตำบลทะเลน้อย
 ทิศตะวันออก ติดต่อกับตำบลบ้านขาว และตำบลระโนด (อำเภอระโนด จังหวัดสงขลา)
 ทิศใต้ ติดต่อกับตำบลลำปำ และตำบลชัยบุรี (อำเภอเมืองพัทลุง)
 ทิศตะวันตก ติดต่อกับตำบลมะกอกเหนือ ตำบลปันแต และตำบลแหลมโตนด

 ประวัติ 
พนางตุง เดิมเป็นที่ตั้งของอำเภอควนขนุน โดยมีที่ตั้งอยู่ริมทะเลน้อย วันที่ 24 ตุลาคม พ.ศ. 2452 ระยะแรกชื่อว่า อำเภอทะเลน้อย วันที่ 18 สิงหาคม พ.ศ. 2450 ต่อมาปี พ.ศ. 2459 ได้ย้ายที่ว่าการอำเภอทะเลน้อย มาตั้งที่ควนพนางตุง ทางจังหวัดพัทลุงจึงเปลี่ยนแปลงชื่อให้ตรงกับพื้นที่เป็น อำเภอพนางตุง วันที่ 29 เมษายน พ.ศ. 2460 ปี พ.ศ. 2466 ได้ย้ายที่ว่าการอำเภออีกครั้ง โดยย้ายกลับไปตั้งที่เดิมคือที่บ้านควนขนุน และเปลี่ยนชื่ออำเภอพนางตุง เป็น อำเภอควนขนุน วันที่ 16 กันยายน พ.ศ. 2466

คําเรียกขานพื้นที่ว่า พนางตุง นั้น มาจากคําบอกเล่าของปราชญ์พื้นบ้านที่บอกว่าลักษณะภูมิประเทศของควน วางเป็นแนวยาวเหมือนกําแพงขวางกั้นจึงได้ชื่อว่า พนางตุง มาจากคําว่า พนัง ซึ่งแปลว่าที่กั้น ดังนั้น พนางตุง จึงหมายถึงควนที่กั้นระหว่างพื้นที่ด้านตะวันออกและทิศตะวันตกของตําบลประวัติตำบลพนางตุง อำเภอควนขนุน จังหวัดพัทลุง - เทศบาลตำบลพนางตุง  สืบค้นเมื่อวันที่ 11 พฤศจิกายน พ.ศ. 2567 และอีกที่มาของชื่อมาจากคำว่า พนาง แปลว่า พระนาง และ ตุง แปลว่า ล้ม รวมกันแล้วจึงมีความหมายว่า เนินนางล้ม

ปี พ.ศ. 2501 นายพันธุ์ สายตระกูล ผู้ว่าราชการจังหวัดพัทลุง ประกาศแยกพื้นที่ด้านเหนือของตำบลพนางตุง ได้แก่ หมู่ 2 บ้านปลายตอก, หมู่ 3 บ้านบน, หมู่ 5 บ้านบนออก, หมู่ 6 บ้านธรรมเสถียร และหมู่ 10,13 บ้านทะเลน้อย รวม 6 หมู่บ้าน แยกตั้งออกเป็น ตำบลทะเลน้อย วันที่ 25 พฤศจิกายน พ.ศ. 2501 ก่อนที่ในปี พ.ศ. 2531 ทางจังหวัดพัทลุงได้เปลี่ยนแปลงเขตตำบลทะเลน้อยกับตำบลพนางตุง โดยโอนพื้นที่หมู่ 6 บ้านธรรมเสถียร,บ้านใสตอ ของตำบลทะเลน้อย มาตั้งเป็นหมู่ 10 บ้านธรรมเสถียร,บ้านใสตอ ของตำบลพนางตุงวันที่ 27 ธันวาคม พ.ศ. 2531 

 การปกครองส่วนภูมิภาค 

 การปกครองส่วนภูมิภาค 
ตำบลพนางตุงแบ่งพื้นที่การปกครองออกเป็น 13 หมู่บ้าน ได้แก่
 หมู่ที่ 1 บ้านทะเลน้อย
 หมู่ที่ 2 บ้านทะเลน้อย
 หมู่ที่ 3 บ้านควนพนางตุง
 หมู่ที่ 4 บ้านชายคลอง
 หมู่ที่ 5 บ้านท่าช้าง
 หมู่ที่ 6 บ้านใสกลิ้ง
 หมู่ที่ 7 บ้านค่าย
 หมู่ที่ 8 บ้านหัวหรั่ง
 หมู่ที่ 9 บ้านปากคลองเก่า
 หมู่ที่ 10 บ้านธรรมเถียร
 หมู่ที่ 11 บ้านไทรงาม
 หมู่ที่ 12 บ้านปากห้วย
 หมู่ที่ 13 บ้านทะเลน้อย

 การปกครองส่วนท้องถิ่น 
ตำบลพนางตุงเดิมมีฐานะเป็นสภาตำบลพนางตุง ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลพนางตุงมี 13 หมู่บ้าน พื้นที่ 65.00 ตารางกิโลเมตร ประชากร 4,932 คน และ 1,324 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหนองกระทุ่ม อำเภอเดิมบางนางบวช จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลพนางตุงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพนางตุง วันที่ 30 มกราคม พ.ศ. 2539

ปี พ.ศ. 2550 เขตองค์การบริหารส่วนตำบลพนางตุงมี 13 หมู่บ้าน พื้นที่ 65.00 ตารางกิโลเมตร ประชากร 9,763 คน และ 2,882 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2550 (เขตตำบลพนางตุง อำเภอควนขนุน จังหวัดพัทลุง) สืบค้นเมื่อวันที่ 15 มีนาคม พ.ศ. 2567 มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.17 ล้านบาทรายจ่ายประจำ 6.61 ล้านบาท คิดเป็นร้อยละ 62:38  เมื่อหักรายจ่ายประจำแล้วมีเงินเหลือประมาณ 7.58 ล้านบาท สมาชิกองค์การบริหารส่วนตำบลพนางตุงจะครบวาระในวันที่ 24 กรกฎาคม พ.ศ. 2551 และประสงค์จัดตั้งเป็นเทศบาลตำบลพนางตุงตั้งแต่วันที่ 25 กรกฎาคม พ.ศ. 2551 วันที่ 15 กรกฎาคม พ.ศ. 2551 โดยมีผลบังคับใช้ในวันที่ 25 กรกฎาคม ปีเดียวกัน